CELEX: C2007/235/21
Language: lv
Date: 2007-10-06 00:00:00
Title: Lieta T-100/06: Prasība, kas celta 2007. gada 26. jūlijā — Rajani ( Dear!Net Online )/ITSB — Artoz - Papier ( ATOZ )

6.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 235/12
            
         Prasība, kas celta 2007. gada 26. jūlijā — Rajani (“Dear!Net Online”)/ITSB — Artoz-Papier (“ATOZ”)
   (Lieta T-100/06)
   (2007/C 235/21)
   Valoda, kādā sagatavots prasības pieteikums — angļu
   Lietas dalībnieki
   
      Prasītājs: Deepak Rajani, Berlīne (Vācija) (pārstāvis — A. Dustmann, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Artoz-Papier AG, Lenzburg (Šveice)
   Prasītāja prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2006. gada 11. janvāra lēmumu (lieta R 1126/2004–2);
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzējs: Deepak Rajani
   
   
      Attiecīgā Kopienas preču zīme: Kopienas vārdiska preču zīme “ATOZ”, kas attiecas uz pakalpojumiem, kuri ietilpst 35. un 41. klasē — pieteikums Nr. 1 319 961
   
      Iebildumu procesā pretstatītās preču zīmes vai apzīmējuma īpašniece: Artoz-Papier AG
   
   
      Pretstatītā preču zīme vai apzīmējums: starptautiska un valsts vārdiska preču zīme “ARTOZ”, kas attiecas uz pakalpojumiem, kuri ietilpst 35. un 41. klasē
   
      Iebildumu nodaļas lēmums: iebildumus apmierināt pilnībā
   
      Apelāciju padomes lēmums: apelāciju noraidīt
   
      Izvirzītie pamati: prasītājs norāda, ka ar apstrīdēto lēmumu tika pārkāpts Regulas par Kopienas preču zīmi 43. panta 2. un 3. punkts tiktāl, ciktāl ar to apstiprināta preču zīmes reģistrācijas datuma kļūdaina interpretācija. Saskaņā ar prasītāja norādīto šādas Kopienas, valsts un starptautisko tiesību aktu ultra vires interpretācijas rezultātā tiek ļaunprātīgi izmantotas pilnvaras. Bez tam prasītājs norāda, ka ar Apelāciju padomes lēmumu ir pārkāpts Regulas par Kopienas preču zīmi 8. panta 1. punkta b) apakšpunkts. Visbeidzot, prasītājs apgalvo, ka gan Iebildumu nodaļa, gan Apelāciju padome būtiski pārkāpa Regulas par Kopienas preču zīmi 73. un 79. pantā noteiktās procesuālās garantijas, nesniedzot motivāciju un pārkāpjot tiesības tikt uzklausītam.